als_Latn dik_Latn sag_Latn
Prishtinë, 24 maj 2014 – Sistemi bankar vlerësohet në bazë të shkallës së kreditimit për ekonominë. Për këtë, Kosova ka nevojë për një arkitekturë të re të sistemit bankar. Suksesi i bankave nuk duhet të llogaritet vetëm me përftimin e tyre financiar, por edhe me financimin që ato ia bëjnë zhvillimit ekonomik të vendit. Këto u thanë gjatë konferencës për media në të cilën këtë pikë të Alternativës Qeverisëse e prezantuan kryetari Albin Kurti, kandidatët për deputetë Visar Ymeri dhe Dardan Sejdiu.
Në Kosovë norma mesatare me të cilën qytetarëve u merren depozitat është nën 9 përqind, kurse norma mesatare e interesit të kredive sillet rreth 14 përqind. Arsyetimi kryesor i bankave për këtë, është se kemi një sistem të dobët të drejtësisë dhe kjo na krijon rreziqe operiacionale. Me qeverisjen e Lëvizjes VETËVENDOSJE! përmes shtetit të së drejtës, do të krijojmë mekanizma për efikasitetin e përmbarimit të lëndëve dhe ky arsyetim nuk do të ekzistojë.
Ne, gjithashtu do të kemi një sistem të standardizuar të pengut. Me qeverisjen e VETËVENDOSJE!-s, Banka Qendrore e Kosovës nuk do të ketë vetëm rol mbikëqyrës, por do të jetë rregullator i sistemit bankar që orienton dhe ndihmon zhvillimin, dhe do të marrë paratë prej atyre që kanë likuiditet shtesë, tek ata që kanë mungesë likuiditeti operacional, stimulimit të konsumit ose për financimin e projekteve investive.
BQK do të sigurojë që kamatat e kredive të jenë të indeksuara me Koston Mesatare të Kapitalit (të depozitës) (KMK). Për kreditë konsumuese norma e kamatës do të jetë KMK +7 për qind, për kreditë për sipërmarrjet prodhuese do të jetë KMK + 5 përqind, si dhe për kreditë bujqësore norma e kamatës do të jetë KMK + 3 përqind. Kjo do të mundësojë që të kemi një ulje kualitative të kamatës dhe rrjedhimisht bartjen e likuiditetit tepricë që kemi tani, tek sipërmarrjet të cilat prodhojnë dhe hapin vende të reja të punës.
Ne kemi planifikuar edhe themelimin e një banke publike që përmes infrastrukturës ekzistuese të postës e cila do të bazohet në sinergjinë në mes të rrjetit postal e shërbime bankare. Banka publike, për shkak se operon me kosto më të ulët e vepron në baza jo-për-profit, do të ofrojë shërbime me çmime më të ulëta për konsumatorët. Ne do të krijojmë edhe dy fonde të veçanta: atë për bujqësi dhe Fondin investiv për Ndërmarrjet e Vogla dhe të Mesme.
Ne kemi planifikuar, në afat të mesëm, shndërrimin e këtyre dy fondeve në Bankë për Zhvillim dhe Eksport. Kjo bankë do të jetë e themeluar në bashkëpunim me sektorin privat, ku pronësinë vendimmarrëse do ta mbajë shteti por menaxhimi do të bëhet në principet e tregut dhe konkurrencës ë lirë në treg. Kjo bankë do të ofrojë kredi për bujqësinë, për zgjerimin e sipërmarrjes dhe për eksport. /KI/
als_Latn als_Latn als_Latn als_Latn als_Latn als_Latn